OpenLLM-France/wikimedia huggingface dataset:
# Laird Hamilton

Laird Hamilton o Laird John Zerfas (nascut el 3 de febrer de 1964 a San Francisco), és un surfista estatunidenc.

## Biografia

Laird es va criar a la costa nord d'Oahu, Hawaii. De petit va conèixer el surfista Bill Hamilton, que es va casar amb la seva mare i el va introduir a l'esport.
Als setze, Hamilton va deixar el col·legi per començar una carrera professional com a model i el 1983 va obtenir el primer contracte.
Va ser el primer surfista a completar un gir de 360° lligat a la taula. La pel·lícula Groove - Requiem in the key of Ski de Greg Stump (1990) recull l'esdeveniment. Aquest va ser el famós començament, a principis dels 1990 amb The Strapped Crew, un grup de vuit surfistes, entre els quals hi havia el seu company Rush Randle, que intentaven superar les limitacions del surf contemporani. Aconseguien salts de gairebé 10 metres amb taules de windsurf i van començar a experimentar amb les primeres taules de kiteboarding. A finals de 1992, Hamilton i alguns dels seus companys, com Darrick Doerner i Buzzy Kerbox van començar a fer servir barques inflables per remolcar-se i poder agafar onades més grosses.

## Bibliografia

* Matt Warshaw: Maverick's: the story of big-wave surfing, Chronicle Books, ISBN 0-8118-2652-X

## Enllaços externs

* http://www.lairdhamilton.com
# Popasni (Novi Oskol)

* Per a altres significats, vegeu «Popasni».
Popasni - Попасный (rus) - és un poble (un khútor) de l'óblast de Bélgorod, a Rússia. El 2010 tenia 32 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Esclerotiniàcies

Sclerotiniaceae és una família de fongs dins l'ordre Helotiales. Moltes espècies d'aquesta família són patògens de les plantes.

## Gèneres

* Asterocalyx
* Botryotinia
* Ciboria
* Ciborinia
* Coprotinia
* Cudoniopsis
* Dicephalospora
* Dumontinia
* Elliottinia
* Encoelia
* Grovesinia
* Kohninia
* Lambertellina
* Martininia
* Mitrula
* Mitrulinia
* Monilinia
* Moserella (emplaçament incert)
* Myriosclerotinia
* Ovulinia
* Phaeosclerotinia
* Poculina
* Pseudociboria
* Pycnopeziza
* Redheadia
* Sclerocrana
* Sclerotinia
* Seaverinia
* Septotinia
* Streptotinia
* Stromatinia
* Torrendiella
* Valdensinia
* Zoellneria

## Referències

* ↑ Cannon PF; Kirk PM.. Fungal Families of the World. Wallingford: CABI, 2007, p. 327–28. ISBN 0-85199-827-5.
# Lisva

Lisva (en rus: Лысьва) és una ciutat de Rússia, es troba al territori de Perm. El 2023 tenia 53.057 habitants. Es troba a la vora del riu Lisva, a 26 km al sud de Txussovoi, a 91 km a l'est de Perm i a 1.248 km a l'est de Moscou.

## Història

El primer assentament al lloc de l'actual ciutat fou una foneria creada el 1785. El 1902 arribà el ferrocarril a la vila, i finalment Lisva accedí a l'estatus de ciutat el 1926.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — arxiu comprimit «Population résidente par municipalité de la fédération de Russie au Plantilla:1er janvier 2012». — arxiu comprimit «Population résidente par municipalité de la fédération de Russie au Plantilla:1er janvier 2013».
# Agliana

Agliana és una comuna o municipalitat, ubicada a la província de Pistoia, a la regió de la Toscana (Itàlia). Se situa a 25 km al nord-oest de Florència i a 7 km al sud-est de Pistoia. Al 31 de desembre de 2004, tenia 15,405 habitants, en una àrea de 11.6 km².
La municipalitat d'Agliana compren les frazioni (subdivisions en pobles i llocs) de S. Piero, S. Niccolò, S. Michele, Spedalino, Ferruccia, Catena, Ponte dei Bini i Ponte alla Trave.
Agliana limita amb les següents municipalitats: Montale, Montemurlo, Pistoia, Prato, Quarrata.

## Referències

* ↑ Institut estadístic italià Istat.
# Lisànies (escultor)

Lisànies (Lysanias, Λύσανυας) fou un escultor grec. S'ha trobat una inscripció seva en pedestal localitzat a l'illa d'Escíatos, que diu Λισανιας Διονύσου τὸν Διόνυσον κατεσκεύασε del que es dedueix que el pare de l'escultor es deia Dionís i que l'estàtua era dedicada al déu Dionís. També consta una altra inscripció que esmenta a l'artista.

## Referències

* ↑ Smith, william. Dictionary of Greek and Roman Biography and Mythology (en anglès). Taylor, Walton, Maberly, 1846, p. 864.
# Irxa

Irxa (en rus: Ирша) és un poble (un possiólok) del krai de Krasnoiarsk, a Rússia, que el 2017 tenia 1.292 habitants. Pertany al districte de Zaoziorni.

## Referències

* ↑ Топокарты ГГЦ
* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Popayán

Popayán és una ciutat de Colòmbia, capital del Departament de Cauca. Està situada a la Vall de Pubenza, a l'occident del país. Segons el cens de 2005 tenia 265.702 habitants, ocupa una superfície 512 km², i està a 1760 m sobre el nivell del mar.

## Toponímia

La teoria més acceptada, provinent de l'historiador Diego Castrillón Arboleda, assenyala que el nom de Popayán prové d'una alteració fonètica de les paraules emeses pels indígenes asteques portats com intèrprets quan van ser consultats pel nom d'aquestes terres. "Pop-Pioyá-n", on Pop es tradueix com "Gran Cacic", "Pioyá", que fa referència al cacic que governava aquestes terres i la "n", terminació que els asteques donaven a les paraules que representen llocs (com per exemple Yucatán, Teotihuacán). Tot això significaria que es trobaven en les terres del "Gran cacic Pioyá".
Altrament, segons l'historiador Arcesio Aragón, l'origen del topònim és Pampayán, derivaria de dues paraules quítxues: pampa, que significa vall, lloc, pas; i yan, que vol dir riu. Pas del riu, ja que per allà hi passa el riu Cauca.

## Geografia física

La seva pluviometria mitjana és de 1.941 litres. La seva temperatura mitjana és de 18-19 °C durant tot l'any i es registren temperatures màximes de fins a 29 °C i mínimes de 10 °C.

## Fundació de la ciutat

El 24 de desembre de 1536, el capità Juan de Ampudia ocupà militarment el lloc anomenat loma de El Azafate, on habitava el cacic o yasgüén, perquè l'Adelantado don Sebastián de Belalcázar fundés una nova ciutat el 13 de gener de 1537. Belalcázar cercava el mític El Dorado. Belalcázar també va fundar San Francisco de Quito i Santiago de Cali.

## Gastronomia

Per la gastronomia de Popayan la ciutat ha rebut la consideració per part de la UNESCO com Ciutat de la Gastronomia o Ciutat Gastronòmica de la Humanitat essent l'única ciutat de Llatinoamèrica que té aquesta distinció.
Els plats típics de la ciutat són una herència de la interacció cultural espanyola i la indígena.

## Referències

* ↑ «Popayan, UNESCO City of Gastronomy» (en anglès). UNESCO. [Consulta: 5 juliol 2008].

## Bibliografia

* Aragón, Arcesio (1941), Fastos Payaneses 1536-1936, Bogotá: Imprenta Nacional.
* Castrillón Arboleda, Diego (1994), Muros de Bronce - Popayán y sus estancias históricas, Cali: Feriva S.A.
* Díaz López, Zamira (1994). Oro, sociedad y economía. El sistema colonial en la Gobernación de Popayán 1533-1733. Bogotá: Banco de la República.
* Martínez Delgado, Luis (1959), Popayán, Ciudad Procera, Bogotá: Editorial Kelly.

## Enllaços externs

* Página oficial de la Alcaldía del Municipio de Popayán Arxivat 2017-05-29 a Wayback Machine..
* Universidad del Cauca.
* Página oficial de la Corporación Gastronómica de Popayán.
* Festival de Música Religiosa de Popayán Arxivat 2014-12-19 a Wayback Machine.
# Al-Ahly Shendi Club

L'Al-Ahly Shendi Club (àrab: نادي الأهلي شندي, Nādī al-Ahlī Xandī, ‘Club Nacional de Shendi’) és un club sudanès de futbol de la ciutat de Shendi.

## Palmarès

* Copa sudanesa de futbol
** 2017
* Lliga de Shendi:
** 1995–96, 2008, 2009, 2010

## Referències

* ↑ Club profile – footballdatabase.com
* ↑ «Sudan - List of cup winners». rsssf.com. [Consulta: 16 desembre 2017].
# Lisànies

Lisànies és el nom dels següents personatges:
* Lisànies de Cirene, gramàtic grec
* Lisànies I d'Abilene, tetrarca d'Abilene.
* Lisànies II d'Abilene, tetrarca d'Abilene
* Lisànies (escultor), escultor grec.
# Irwinton

Irwinton és una població dels Estats Units a l'estat de Geòrgia. Segons el cens del 2010 tenia 583 habitants.

## Demografia

Segons el cens del 2000, Irwinton tenia 587 habitants, 231 habitatges, i 152 famílies. La densitat de població era de 71,9 habitants/km².
Dels 231 habitatges en un 30,7% hi vivien nens de menys de 18 anys, en un 38,1% hi vivien parelles casades, en un 25,1% dones solteres, i en un 33,8% no eren unitats familiars. En el 32,5% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,16.
Per edats la població es repartia de la següent manera: un 25,9% tenia menys de 18 anys, un 10,6% entre 18 i 24, un 27,4% entre 25 i 44, un 20,8% de 45 a 60 i un 15,3% 65 anys o més.
L'edat mediana era de 36 anys. Per cada 100 dones de 18 o més anys hi havia 87,5 homes.
La renda mediana per habitatge era de 22.386 $ i la renda mediana per família de 32.188 $. Els homes tenien una renda mediana de 29.444 $ mentre que les dones 21.154 $. La renda per capita de la població era de 13.782 $. Entorn del 14,9% de les famílies i el 21,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Irwinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 3 agost 2010].
* ↑ «Geographic Comparison Table- Irwinton». American Fact Finder. Oficina del Cens dels Estats Units, 12-01-2010.
# Sant Diumenge

Sant Diumenge és una muntanya de 796 metres que es troba al municipi de Riner, a la comarca catalana del Solsonès. El cim està situat a poc més d'un quilòmetre al nord del poble de Su. Al cim podem trobar-hi un vèrtex geodèsic (referència 275101001).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Pomoxis annularis

Pomoxis annularis és una espècie de peix pertanyent a la família dels centràrquids.

## Descripció

* Pot arribar a fer 53 cm de llargària màxima (normalment, en fa 25) i 2.350 g de pes.

## Alimentació

Els adults mengen peixos, mentre que els joves es nodreixen de petits invertebrats (com ara, microcrustacis i insectes petits).

## Depredadors

Als Estats Units és depredat pel lluç de riu (Esox lucius) i el luci masquinongi (Esox masquinongy).

## Hàbitat

És un peix d'aigua dolça, demersal i de clima temperat (40°N-35°N).

## Distribució geogràfica

Es troba a Nord-amèrica: des de les conques dels Grans Llacs d'Amèrica del Nord, la badia de Hudson i el riu Mississipi fins a Minnesota, Dakota del Sud i el golf de Mèxic. També és present a les conques del golf de Mèxic des de la badia de Mobile (Geòrgia i Alabama) fins al riu Nueces (Texas). Ha estat introduït a Panamà i Mèxic (entre els anys 1950 i 1959).

## Longevitat

La seua esperança de vida és de 10 anys.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* ↑ Hugg, D.O., 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater (Maryland), Estats Units.
* ↑ IGFA, 1991. World record game fishes. International Game Fish Association, Florida, els Estats Units.
* ↑ Etnier, D.A. i W.C. Starnes, 1993. The fishes of Tennessee. The University of Tennessee Press, Knoxville (Tennessee), Estats Units.
* ↑ FishBase (anglès)
* ↑ Eaton, J.G., J.H. McCormick, B.E. Goodno, D.G. O'Brien, H.G. Stefany, M. Hondzo i R.M. Scheller, 1995. A field information-based system for estimating fish temperature tolerances. Fisheries 20(4):10-18.
* ↑ Hassan-Williams, C. i T.H. Bonner, 2007. Texas freshwater fishes. Texas State University- San Marcos: Biology Department/ Aquatic Station.
* ↑ FishBase (anglès)
* ↑ Hugg, D.O., 1996.
* ↑ Witt, A. Jr., 1952. Age and growth of the white crappie, Pomoxis annularis (Constantine Samuel Rafinesque|Rafinesque), in Missouri. PhD thesis, University of Missouri. 213 p.

## Enllaços externs

* BioLib (anglès)
* AQUATAB
# Església de Sant Pere i Sant Pau (Luxemburg)

L'Església de Sant Pere i Sant Pau (en luxemburguès: Russesch-orthodox Kierch zu Lëtzebuerg) és la primera església russa ortodoxa a la Ciutat de Luxemburg, al sud de Luxemburg. Està sota la jurisdicció de la Diòcessi de l'Europa Occidental de l'església Ortodoxa Russa.
El 1975, amb el permís de les autoritats locals va obtenir una parcel·la de terra. El 1979, l'arquebisbe Anthony (Bartoshevich) va col·locar la primera pedra de l'església. El temple va ser consagrat el 12 de juliol de 1982 en honor dels Sants Apòstols Pere i Pau. El primer sacerdot, que actualment segueix en actiu, és Sergey Pukh.

## Referències

* ↑ «В память о русском братстве» (en rus).
# Llista d'aeroports de l'Azerbaidjan

La següent és un llista d'aeroports de l'Azerbaidjan. Els nombres que apareixen en negreta vol dir que l'aeroport té servei de passatgers programació en aerolínies comercials.
| Emplaçament | Codi OACI | Codi DAFIF | Codi IATA | Denominació | Coordenades |
| Aeroports públics | | | | | |
| Agstafa | UBBA | UB17 | | Aeroport d'Agstafa | 41° 07′ 24″ N, 45° 25′ 17″ E﻿ / ﻿41.12333°N,45.42139°E﻿ / 41.12333; 45.42139﻿ (Akstafa Airport) |
| Bakú | UBBB | | GYD | Aeroport Internacional Heydar Aliyev | 40° 28′ 03″ N, 50° 02′ 48″ E﻿ / ﻿40.46750°N,50.04667°E﻿ / 40.46750; 50.04667﻿ (Heydar Aliyev International Airport) |
| Balakan | UB0G | UB16 | | Aeroport de Balakan | 41° 45′ 12″ N, 46° 21′ 19″ E﻿ / ﻿41.75333°N,46.35528°E﻿ / 41.75333; 46.35528﻿ (Balakan Airport) |
| Gandja | UBBG | | KVD | Aeroport de Gandja | 40° 44′ 15″ N, 46° 19′ 03″ E﻿ / ﻿40.73750°N,46.31750°E﻿ / 40.73750; 46.31750﻿ (Ganja Airport (Ganja)) |
| Kabala | UBBQ | | GBB | Aeroport de Kabala | 40° 49′ 36″ N, 47° 42′ 45″ E﻿ / ﻿40.82667°N,47.71250°E﻿ / 40.82667; 47.71250﻿ (Gabala Airport) |
| Lenkoran | UBBL | UB10 | LLK | Aeroport Internacional de Lenkoran | 38° 44′ 47″ N, 48° 49′ 04″ E﻿ / ﻿38.74639°N,48.81778°E﻿ / 38.74639; 48.81778﻿ (Lenkoran International Airport) |
| República Autònoma de Nakhtxivan | UBBN | UB15 | NAJ | Aeroport de Nakhtxivan (Públic-Militar) | 39° 11′ 19″ N, 45° 27′ 30″ E﻿ / ﻿39.18861°N,45.45833°E﻿ / 39.18861; 45.45833﻿ (Nakhchivan Airport) |
| Yevlakh | UBEE | | YLV | Aeroport de Yevlakh | 40° 37′ 57″ N, 47° 08′ 28″ E﻿ / ﻿40.63250°N,47.14111°E﻿ / 40.63250; 47.14111﻿ (Yevlakh Airport) |
| Zaqatala | UBBY | | ZTU | Aeroport Internacional de Zaqatala | 41° 33′ 44″ N, 46° 40′ 02″ E﻿ / ﻿41.56222°N,46.66722°E﻿ / 41.56222; 46.66722﻿ (Zaqatala Airport) |
| Aeroports militars | | | | | |
| Bakú / Qala | | | | Base de la Força Aèria de Bakú | 40° 24′ 23″ N, 50° 12′ 00″ E﻿ / ﻿40.40639°N,50.20000°E﻿ / 40.40639; 50.20000﻿ (Baku Kala Air Base) |
| Dollyar / Zeyem | | UB11 | | Base de la Força Aèria de Dollyar | 40° 53′ 15″ N, 45° 57′ 25″ E﻿ / ﻿40.88750°N,45.95694°E﻿ / 40.88750; 45.95694﻿ (Dollyar Air Base) |
| Kurdamir | | UB14 | | Base de la Força Aèria de Kurdamir | 40° 16′ 24″ N, 48° 09′ 48″ E﻿ / ﻿40.27333°N,48.16333°E﻿ / 40.27333; 48.16333﻿ (Kyurdamir Air Base) |
| Nasosnaya / Sumqayit | | UB12 | | Base de la Força Aèria de Nasosnaya | 40° 35′ 29″ N, 49° 33′ 26″ E﻿ / ﻿40.59139°N,49.55722°E﻿ / 40.59139; 49.55722﻿ (Nasosnaya Air Base) |
| Khankendi (Sota el control de la República de l'Alt Karabakh, un estat no reconegut.) | | UB13 | | Aeroport de Khankendi (Està tancat a vols internacionals.) | 39° 54′ 05″ N, 46° 47′ 13″ E﻿ / ﻿39.90139°N,46.78694°E﻿ / 39.90139; 46.78694﻿ (Stepanakert Air Base) |

## Vegeu també

* Llista d'aerolínies de l'Azerbaidjan
# Rosita Díaz Gimeno

Rosita Díaz Gimeno (Madrid, 13 de setembre de 1908 - Nova York, 23 d'agost de 1986) va ser una actriu espanyola.
Va ser una de les actrius del cinema espanyol durant la Segona República Espanyola. En els anys 30, va marxar a Hollywood per participar en les versions espanyoles de pel·lícules nord-americanes. Va tornar a Espanya i va seguir actuant per a la pantalla gran fins a la Guerra Civil. Rosita Díaz estava casada amb el fill major del cap del govern republicà, Juan Negrín, la qual cosa va fer que es veiés forçada a exiliar-se després de la derrota de la República. Va tornar als Estats Units, on va arribar a ser professora a la Universitat de Princeton. També va treballar com a actriu de teatre i cinema tant a Nova York, on finalment es va instal·lar, com a Mèxic.
Va morir a Nova York, el 23 d'agost de 1986, ciutat on va ser enterrada.

## Pel·lícules

* Un hombre de suerte (1930)
* La Dolorosa (1934)
* Angelina o el honor de un brigadier (1935)
* Rosa de Francia (1935)
* El genio alegre (estrenada el 1939)
* Pepita Jiménez (1945)
* El último amor de Goya (1945)
* Me enamoré de una sirena (1946)

## Referències

* ↑ «Homenaje del Ministerio de Cultura a la actriz Rosita Díaz Gimeno, exiliada desde la guerra civil». La Vanguardia, 10-07-1983.
# Alfabet samarità

L'alfabet samarità és utilitzat pels samaritans en els escrits religiosos, entre ells el Pentateuc samarità, escrits en hebreu samarità, i comentaris i traduccions en arameu samarità i ocasionalment àrab.
Samarità és un descendent directe de l'alfabet paleohebreu, que era una varietat de l'alfabet fenici en el qual originalment fou escrita una gran part de la Bíblia hebrea. Aquest alfabet va ser utilitzat pels antics israelites, jueus i samaritans. L'escriptura hebrea "quadrada" tradicionalment utilitzada perls jueus, és una versió estilitzada de l'alfabet arameu. Després de la caiguda de l'Imperi Persa, el judaisme utilitzà ambdós alfabets (tant hebreu com samarità) abans d'utilitzar l'alfabet hebreu. Per un temps limitat l'ús de l'alfabet paleohebreu entre els jueus es va mantenir només per escriure el Tetragramaton, però aviat aquest costum s'abandonà.
L'alfabet samarità es va conèixer al món occidental amb la publicació d'un manuscrit del Pentateuc samarità en 1631 per Jean Morin. En 1616 el viatger Pietro della Valle havia comprat una còpia del text a Damasc, i aquest manuscrit, conegut com a Còdex B, va ser dipositat en una llibreria parisenca.

## Desenvolupament

La següent taula mostra el desenvolupament de l'alfabet samarità. A l'esquerra hi ha les lletres hebrees corresponents per a la comparació. Columna I és l'alfabet paleohebreu. Columna X mostra la forma moderna de les lletres.

## Alfabet

| Nom | Lletra | arameu | hebreu | siríac | àrab | fenici |
| Ā'lāf | ࠀ | 𐡀 | א | ܐ | ﺍ | 𐤀 |
| Bīt | ࠁ | 𐡁 | ב | ܒ | ب | 𐤁 |
| Gā'mān | ࠂ | 𐡂 | ג | ܓ | ج | 𐤂 |
| Dā'lāt | ࠃ | 𐡃 | ד | ܕ | د | 𐤃 |
| Īy | ࠄ | 𐡄 | ה | ܗ | ﻩ | 𐤄 |
| Wāw | ࠅ | 𐡅 | ו | ܘ | و | 𐤅 |
| Zēn | ࠆ | 𐡆 | ז | ܙ | ز | 𐤆 |
| Īt | ࠇ | 𐡇 | ח | ܚ | ح | 𐤇 |
| Ṭīt | ࠈ | 𐡈 | ט | ܛ | ط | 𐤈 |
| Yūt | ࠉ | 𐡉 | י | ܝ | ﻱ | 𐤉 |
| Kâf | ࠊ | 𐡊 | כ | ܟ | ك | 𐤊 |
| Lā'bāt | ࠋ | 𐡋 | ל | ܠ | ل | 𐤋 |
| Mīm | ࠌ | 𐡌 | מ | ܡ | ﻡ | 𐤌 |
| Nūn | ࠍ | 𐡍 | נ | ܢ | ﻥ | 𐤍 |
| Sin'gât | ࠎ | 𐡎 | ס | ܣ | - | 𐤎 |
| Īn | ࠏ | 𐡏 | ע | ܥ | ع | 𐤏 |
| Fī | ࠐ | 𐡐 | פ | ܦ | ف | 𐤐 |
| Ṣâ'dīy | ࠑ | 𐡑 | צ | ܨ | ص | 𐤑 |
| Qūf | ࠒ | 𐡒 | ק | ܩ | ق | 𐤒 |
| Rīš | ࠓ | 𐡓 | ר | ܪ | ر | 𐤓 |
| Šān | ࠔ | 𐡔 | ש | ܫ | ش | 𐤔 |
| Tāf | ࠕ | 𐡕 | ת | ܬ | ت | 𐤕 |
| Consonants ࠀ ā'lāf ࠁ bīt ࠂ gā'mān ࠃ dā'lāt ࠄ īy ࠅ bâ ࠆ zēn ࠇ īt ࠈ ţīt ࠉ yūt ࠊ kâf ࠋ lā'bāt ࠌ mīm ࠍ nūn ࠎ sin'gât ࠏ īn ࠐ fī ࠑ şâ'dīy ࠒ qūf ࠓ rīš ࠔ šān ࠕ tāf | Vocals ࠖ ࠗ ā'lāf ࠘ occlusion ࠙ dagueix ࠚ yūt epentètic ࠛ yût epentètic ࠜ ē ࠝ e ࠞ â ࠟ ā ࠠ a ࠡ æ̂ ࠢ ǣ ࠣ æ ࠤ ă ࠥ ă ࠦ ū ࠧ u ࠨ î ࠩ ī ࠪ i ࠫ o ࠬ sukun | Puntuació ࠭ ࠰ ࠱ ࠲ ࠳ ࠴ ࠵ ࠶ ࠷ ࠸ ࠹ ࠺ ࠻ ࠼ ࠽ ࠾ |
# Llista d'aeroports de l'Uruguai

Llista d'aeroports de l'Uruguai, classificats per ciutat:

## Llista

| OACI | IATA | Nom de l'aeroport | Ciutat |
| SUAG | ATI | Aeroport d'Artigas | Artigas |
| SULO | | Aeroport de Carmelo | Carmelo |
| SUCA | CYR | Aeroport de Colonia | Colonia del Sacramento |
| SUDU | DZO | Aeroport Internacional Santa Bernardina | Durazno |
| SULS | PDP | Aeroport Internacional Capitán Corbeta CA Curbelo | Maldonado |
| SUMO | MLZ | Aeroport de Cerro Largo | Melo |
| SUME | | Aeroport Internacional R. Detomasi | Mercedes |
| SUAA | | Aeroport Internacional Ángel Adami | Montevideo |
| SUMU | MVD | Aeroport Internacional de Carrasco | Montevideo |
| SUPU | PDU | Aeroport de Paysandú | Paysandú |
| SUPE | PDP | Aeroport Internacional El Jaguel | Punta del Este |
| SURV | RVY | Aeroport Internacional de Rivera | Rivera |
| SUSO | STY | Aeroport de Salto | Salto |
| SUTB | TAB | Aeroport de Tacuarembó | Tacuarembó |
| SUTR | TYT | Aeroport de Treinta y Tres | Treinta y Tres |
| SUVO | VCH | Aeroport de Vichadero | Vichadero |

## Referències

* «ICAO Location Indicators by State», 12-01-2006. Arxivat de l'original el 2007-09-26. [Consulta: 1r agost 2010].
* «UN Location Codes: Uruguay», 30-04-2007.

## Enllaços externs

* Great Circle Mapper (anglès)
* FallingRain.com (anglès)
* A-Z World Airports (anglès)
# Isoperla russevi

Isoperla russevi és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Europa, més concretament a Bulgària i Macedònia del Nord.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Sowa, 1970. Bull. Acad. pol. Sci. Cl. II Ser. Sci. biol. 18:767-772.
* ↑ Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Insects of Bulgaria, Part 1: Odonata, Ephemeroptera, Plecoptera, Homoptera (Auchenorrhyncha), Heteroptera, Coleoptera (anglès)

## Bibliografia

* Zwick, P., 1973. Das Tierreich 94:251.

## Enllaços externs

* PESI (anglès)
* BioLib (anglès)
# Pompei (gramàtic)

Pompei o Pompeu (en llatí Pompeius) va ser un gramàtic llatí de data incerta, anterior a Servi i a Cassiodor ja que sembla que aquests dos autors van fer ús de les seves obres.
Va escriure:
* 1. Commentum artis Donati, un comentari a l'Ars grammatica d'Eli Donat en trenta-una seccions.
* 2. Commentariolus in librum Donati de Barbaris et Metaplasmis, en sis seccions.

## Referències

* ↑ [https://quod.lib.umich.edu/m/moa/acl3129.0003.001/500?page=root;rgn=full+text;size=100;view=image;q1=PompeiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 492. ]
# Eurocopter EC130

El Eurocopter EC130 és un helicòpter lleuger monomotor desenvolupat a partir de l'AS350 Écureuil.

## Disseny i desenvolupament

L'EC130 és una variant de fuselatge ample de l'AS350 B3 i volà per primera vegada el 24 de juny del 1999. L'EC130 presenta un rotor de cua tancat en lloc del tradicional rotor de cua emprat en l'AS350. Aquest sistema té l'avantatge de reduir el soroll a l'exterior en un 50% comparat amb el rotor de cua convencional. L'EC130 fou dissenyat en estreta col·laboració amb majoristes de viatges i presenta una espaiosa cabina amb una visió externa excel·lent, capaç d'acomodar set turistes. L'EC130 entrà en servei amb Blue Hawaiian Helicopters el 2001 i actualment és molt comú veure'n a Hawaii i el Gran Canyó.
L'EC130 ràpidament esdevingué popular entre els serveis mèdics aeris a causa de la seva llarga cabina (capaç d'acomodar un o dos ferits), la porta lateral ampla i elements tancats, com el seu rotor de cua, que proporcionen més seguretat tant en vol com a terra. El principal operador de serveis mèdics aeris del món, Air Methods, n'opera sis unitats.

## Referències

* ↑ Conklin & de Decker. «Airbus Helicopters H130» (en anglès). Business Jet Traveller.